มีอาการน้ำท่วมปอดบ่อยๆ อยู่ในระหว่างตรวจหาสาเหตุที่ทำให้เป็น คุณให้ยาขับปัสสวะ ฟลูโรซีไมค์ ปัสสวะช่วงหลังๆ ปัสสวะออกน้อยลง มีอาการปวดขามากขึ้น ขาบวมเล็กน้อย เหนื่อยไม่มาก จำเป็นต้องรีบไปพบแทพย์ไหมคะ หรือจะต้องทำอย่างไรคะ
สวัสดีค่ะ อาการน้ำท่วมปอดเกิดจากการมีของเหลวในถุงลมปอดมากผิดปกติ ทำให้การแลกเปลี่ยนก๊าซออกซิเจนลดลง ผู้ป่วยจึงเกิดอาการต่าง ๆ จากการมีระดับออกซิเจนในเลือดลดลงหากไม่รับการรักษาอย่างทันท่วงทีอาจเป็นอันตรายถึงชีวิตได้โดยสาเหตุหลักๆของน้ำท่วมปอดมักเกิดจากปัญหาหัวใจวาย หรือหัวใจทำงานบีบตัวได้ไม่เต็มที่ ซึ่งจะส่งผลให้ปริมาณน้ำในหัวใจมากขึ้นและมีแรงดันย้อนกลับไปที่ถุงลมปอด เช่น ภาวะกล้ามเนื้อหัวใจโตภาวะกล้ามเนื้อหัวใจขาดเลือด ภาวะลิ้นหัวใจตีบหรือรั่ว ปัจจัยส่งเสริม ได้แก่ ความดันโลหิตสูงที่ควบคุมไม่ดี ภาวะโปรตีนในเลือดต่ำ ไตทำงานลดลง จากไตเสื่อมหรือไตวายการรักษาในช่วงที่มีน้ำท่วมปอด ก็คือขับน้ำออกจากร่างกาย การใช้ยาขับปัสสาวะจึงมีความเป็นจำเป็น ให้ใช้ยาภายใต้การดูแลของแพทย์และสังเกตอาการ ถ้ายังมีอาการเหนื่อยง่าย ปัสสาวะออกน้อยชัดเจน ขาบวมเยอะ เหล่านี้เป็นอาการที่อาจบ่งบอกได้ว่ากลับมามีน้ำเกินในร่างกายและอาจมีน้ำท่วมปอดกำเริบได้ ควรกลับไปพบแพทย์เพื่อตรวจประเมินอาการ และอาจจะรักษาด้วยวิธีอื่นๆเช่นฉีดยาขับปัสสาวะหรือปรับยาที่ช่วยในการบีบตัวของหัวใจต่อไป โดยการยังมีน้ำท่วมปอดบ่อยๆ ก็อาจจะเกิดจากการที่สาเหตุที่ทำให้น้ำท่วมปอดดังกล่าวไปยังไม่ได้รับการแก้ไขหรือควบคุม